सुप्रीम कोर्ट इसे क्यों बदलना चाहता है; दुनिया में मृत्युदंड के दूसरे तरीके क्या हैं?
Hanging Alternative; Supreme Court On Capital Punishment (Death Penalty) and Hanging फंसी के अलावा मृत्युदंड के दूसरे तरीकों पर विचार क्यों?
सजा-ए-मौत और फांसी, भारत में ये दोनों शब्द एक-दूसरे के पर्यायवाची हो गए हैं। जिस भी शख्स को मौत की सजा होती है, उसे फांसी के फंदे पर लटकाया जाता है। सुप्रीम कोर्ट इस दर्दनाक तरीके को बदलना चाहता है।
कोर्ट ने मंगलवार को सरकार से पूछा कि क्या फांसी के बजाय मौत की सजा देने का कोई दूसरा तरीका हो सकता है, जो लटकाने वाले तरीके से कम दर्दनाक हो। कोर्ट ने अटॉर्नी जनरल आर वेंकटरमन को एक एक्सपर्ट कमेटी बनाकर इस बारे में अध्ययन और जानकारी इकट्‌ठा करने के लिए कहा है।
भास्कर एक्सप्लेनर में जानेंगे कि दुनिया में फांसी के जरिए मृत्युदंड का चलन कैसे शुरू हुआ, भारत तक कैसे पहुंचा और मौत की सजा के लिए और कौन-से तरीके प्रचलित हैं…
डिस्क्लेमरः इस आर्टिकल में वीभत्स और खुद को नुकसान पहुंचाने वाला कंटेंट हो सकता है। रीडर्स को अपने विवेक का इस्तेमाल करने की सलाह दी जाती है।
फांसी के अलावा मृत्युदंड के दूसरे तरीकों पर विचार क्यों?
सुप्रीम कोर्ट में याचिका दायर कर ये मांग की गई है कि गरिमापूर्ण मृत्यु के अधिकार को मौलिक अधिकार का दर्जा दिया जाए। याचिकाकर्ता का कहना है कि फांसी एक बेहद तकलीफदेह और दर्द देने वाला और लंबा तरीका है और इसकी जगह थोड़े समय में मौत की सजा देने के तरीके अपनाए जाएं।
याचिकाकर्ताओं ने दलील दी है कि फांसी की सजा पाने वाले व्यक्ति को मृत घोषित करने में 40 मिनट तक का समय लगता है। वहीं गोली मारने में कुछ मिनट और जहरीले इंजेक्शन से ये काम 5 से 9 मिनट में पूरा हो जाता है।
भारत के चीफ जस्टिस डीवाई चंद्रचूड़ की अध्यक्षता वाली पीठ ने याचिकाकर्ता की इस दलील से सहमति जताई है कि फांसी की सजा अमानवीय और बेहद क्रूर है। इस कारण पीठ ने सरकार से भी राय मांगी है।
2 मई को इस मामले पर सुनवाई होगी। सुप्रीम कोर्ट ने संकेत दिया है कि बात आगे बढ़ी तो फांसी का विकल्प खोजने के लिए एक्सपर्ट की कमेटी बनाई जाएगी जो ज्यादा आसान मौत देने का वैज्ञानिक तरीका सुझाएगी।
चीफ जस्टिस डॉ. चंद्रचूड़ ने कहा कि हमें NLU, AIIMS समेत कुछ बड़े अस्पतालों के साइंटिफिक डेटा की जरूरत है। फांसी लगने के बाद मौत होने में कितना समय लगता है। फांसी से कितना दर्द होता है, फांसी के लिए किस तरह के संसाधनों की जरूरत होती है।
कोर्ट ने पूछा कि क्या यह अभी भी सबसे अच्छा तरीका है? साइंस और टेक्नोलॉजी के आज के ज्ञान के आधार पर और क्या बेहतर मानवीय तरीके हो सकते हैं। यदि कोई अच्छा तरीका मिलता है तो हम उसे मौत की सजा देने के लिए अपना लेंगे।
दुनिया में मौत की सजा देने के अलग-अलग तरीके
1. जहरीला इंजेक्शन : 
टॉक्सिक इंजेक्शन के शरीर में जाते ही नर्वस सिस्टम काम करना बंद कर देता है। इसी वजह से दिल और फेफड़े जैसी मांसपेशियां काम करना बंद कर देती हैं, जिससे व्यक्ति की मौत हो जाती है। 
2. करेंट से मृत्युदंड
इंसानी नर्वस सिस्टम बेहद हल्की इलेक्ट्रिक पल्स से काम करता है। जब किसी व्यक्ति की शरीर से तेज वोल्टेज को गुजारा जाता है तो इसे इलेक्ट्रिक पल्स से काम करने वाले सभी अंग जैसे ब्रेन, दिल की धड़कने और फेफड़े जैसे अंग काम करना बंद कर देते हैं। इससे व्यक्ति की मौत हो जाती है। 
3. जहरीला गैस चैंबर
​​​​​टॉक्सिक गैस जब शरीर में जाती हैं तो शरीर को ऑक्सीजन मिलना बंद हो जाता है। इससे शरीर की कोशिकाएं काम करना बंद कर देती हैं। इसी वजह से व्यक्ति की मौत हाे जाती है।
4. गोली मारकर मौत की सजा
गोली लगने से महत्वपूर्ण अंग क्षतिग्रस्त होने और ज्यादा खून बहने से व्यक्ति की मौत हो जाती है। 
5. पथराव से मौत की सजा
लगातार पथराव से व्यक्ति के सिर जैसे महत्वपूर्ण अंग चोटिल हो जाते हैं और ज्यादा खून बहने से व्यक्ति की मौत हो जाती है। असहनीय दर्द होने से भी व्यक्ति की मौत हो जाती है। 
भास्कर एक्सप्लेनर के कुछ और ऐसे ही रोचक आर्टिकल पढ़ने के लिए नीचे दिए गए लिंक्स पर क्लिक करें...
1. पंजाब में उग्रवाद खत्म करने वाला बुलेटप्रूफ ट्रैक्टर फिर दिखा:अब अमृतपाल को पकड़ने के लिए उतरा, 33 साल पुरानी देसी लड़ाकू मशीन की कहानी
2. BJP बोली- राहुल को संसद से निकालने का वक्त आया:आखिर कैसे खत्म होती है सदस्यता, अगर राहुल दोबारा जीतकर आ गए तो क्या?
3. भिंडरांवाला पार्ट-2 कहे जा रहे अमृतपाल की तलाश:थाने पर हमला कर साथियों को रिहा कराया, अमित शाह को भी धमकी दी थी
4. ED को लेकर इतने बेचैन क्यों हैं विपक्षी दल:शिकंजे में आए 85% नेता विपक्ष के, गिरफ्तारी के लिए किसी परमिशन की जरूरत नहीं
